04/04/2022 | Administración LocalMunicipal
Carral
Bases reguladoras XXV concurso de poesía “Concello de Carral”

DON FRANCISCO JAVIER GESTAL POSE, alcalde do Moi Leal e Excelentísimo Concello de Carral, á vistas das competencias atribuídas pola lexislación sobre réxime local, Logo de elaborárense polo departamento de Cultura do Concello as bases adxuntas, polas que se rexerá a concesión do premio do XXV Concurso de Poesía “Concello de Carral” e, logo de ver o informe emitido ao respecto polo técnico de Cultura do Concello, Daljeet Jubierre Charbonnier, con sinatura electrónica do 04 de febreiro de 2022. Tendo en conta que aínda non se estableceu o desenvolvemento regulamentario relativo ao réxime especial dos premios de carácter cultural, coma o que se convoca, previsto na disposición adicional décima da Lei 38/2003, do 17 de novembro, Xeral de Subvencións, polo que se segue a normativa aplicable da devandita lei, así coma a establecida na Lei 39/2015, de 1 de outubro, do Procedemento Administrativo Común das Administracións Públicas e nas bases de execución do Orzamento Xeral do Concello de Carral para 2021, prorrogado para 2022. Logo de ver o informe de fiscalización emitido pola Interventora do Concello o 04 de febreiro de 2022, no que conclúe: “(.)1.-Verifícase a existencia de crédito no orzamento de 2022, que é o prorrogado de 2021, na Bolsa de Vinculación 3.4 por importe de 4.000,00€, correspondendo a realización do correspondente documento contable RC por importe de 3.500€ na aplicación orzamentaria 334.480.04 por importe de 500,00€ para as axudas de custe aos membros do xurado, correspondendo, asimesmo, a realización do correspondente documento contable RC.2.-En resume, estamos ante una forma de subvención, polo que debe consignarse no Capítulo IV, e seguir o procedemento marcado na Lei Xeral de Subvencións segundo os principios de obxectividade, publicidade e concorrencia.3.-Fiscalízase favorablemente a aprobación das bases reguladoras”. Mediante decreto desta alcaldía 83/2022, do 02 de marzo de 2022, RESOLVÍN 1.- Advocar singularmente neste caso as atribucións delegadas na Xunta de Goberno Local mediante o meu decreto 315/2019, do 18 de xullo de 2019, correspondentes á “aprobación, disposición do gasto e recoñecemento das obrigas, dentro dos límites da atribución orixinaria da Alcaldía” e á “aprobación das bases de subvencións e axudas convocadas polo Concello e resolución da súa concesión”. 2.- Aprobar as bases polas que se rexerá a concesión do premio do XXV Concurso de Poesía “Concello de Carral”. 3.- Autorizar o gasto por un importe máximo de 3.500,00 euros, correspondente ao premio que se outorgará no devandito certame.4.- Autorizar, por outra banda, o gasto por un importe máximo de 500,00 euros, correspondente ás axudas de custo dos cinco membros especialistas do xurado (100,00 € para cada un deles) que actuará no devandito certame.5.- Continuar o procedemento segundo o indicado nas bases, mediante a publicación da convocatoria do concurso polos medios indicados naquelas (páxina web do Concello –www.carral.es) e adicionalmente no taboleiro de anuncios da Casa da Cultura do Concello de Carral, no taboleiro de edictos da Casa do Concello e no Boletín Oficial da Provincia da Coruña.6.- A Intervención do Concello, en aplicación do establecido nos artigos 2.1. a), 3.1. c), 4 e 10.1. par 2º do Real Decreto 130/2019, do 08 de marzo, polo que se regula a base de Datos Nacional de Subvencións e a publicidade das subvencións e demais axudas públicas, haberá de comunicar a convocatoria á Base de Datos Nacional de Subvencións para a publicación do extracto da convocatoria, de conformidade co previsto nos artigos 17.3. b) e 20.8. a) LXS. O prazo de presentación de solicitudes estará aberto dende a publicación do extracto da convocatoria no Boletín Oficial da Provincia da Coruña (BOP), até o 07 de abril de 2022.1.- O Concello de Carral, coa colaboración da Consellería de Cultura, Educación e Universidade da Xunta de Galicia, convoca a 25ª edición do Concurso de Poesía Concello de Carral.2.- Poderán optar ao premio todos os autores/as maiores de idade e de calquera nacionalidade, sempre que o seu traballo se presente escrito en lingua galega. Non poden participar gañadores e gañadoras deste concurso das últimas dez (10) edicións.3.- Fíxase un premio único de 3.500 euros. O xurado pode declarar deserto o premio. Sobre a contía do premio aplicaranse as retencións fiscais oportunas.4.- Os traballos, cunha extensión mínima de 500 versos, serán orixinais, inéditos e non premiados noutros concursos no momento das deliberacións do xurado. Os autores responsabilízanse de lle comunicar á organización, dun xeito inmediato, a concesión doutros premios acadados a partir da remisión dos orixinais. Existen dúas opcións para a presentación dos traballos: - En papel por quintuplicado, mecanografado con dobre espazo por unha soa cara, debidamente grampado ou encadernado, e coas páxinas numeradas. Cada copia dos traballos presentarase cunha portada na que figuren o título da obra e o lema ou alcume do autor/a. - En arquivo pdf gravado nun pen drive, co texto mecanografado con dobre espazo, as páxinas numeradas e cunha portada na que figuren o título da obra e o lema ou alcume do autor/a. Nos metadatos do arquivo non poderán figurar datos persoais. No caso de existiren problemas para a apertura ou lectura do arquivo, a obra non constará como presentada. En ambos os casos, acompañarase a obra dun sobre pechado (plica) no que figure no seu exterior o mesmo título e lema indicados na portada da obra, e conterá no interior o nome e apelidos do autor/a, fotocopia do DNI, enderezo, número de teléfono, correo electrónico e un breve currículo que incida na súa traxectoria literaria se a houbese.5.- As obras presentaranse na Casa da Cultura, Rúa de Paleo, 17, 15175 Carral, A Coruña. (Tel.981 672 580, cultura@carral. es). 6.- O prazo de admisión de orixinais estará aberto ata o 7 de abril de 2022.7.- As deliberacións do xurado son secretas, e delas estenderase a acta correspondente. A decisión do xurado farase pública na primeira quincena do mes de maio e o acto de entrega do premio terá lugar o 10 de xuño de 2022 no que é obrigatoria a presenza do gañador ou gañadora do premio.8.- O xurado estará presidido polo alcalde do Concello de Carral ou concelleiro ou concelleira na que delegue, e formarán parte del catro persoas de recoñecido prestixio no eido da poesía galega e o autor gañador da edición anterior deste concurso. Actuará como secretario o técnico municipal de Cultura do Concello de Carral. O xurado será nomeado polo alcalde e darase a coñecer antes de realizar as deliberacións.9.- O título do traballo gañador e o nome e apelidos do seu autor/a daranse a coñecer mediante unha comunicación persoal (chamada telefónica) ao autor/a premiado/a, na web municipal www.carral.es, así como no taboleiro de anuncios da Casa da Cultura do Concello de Carral (Rúa de Paleo 17, Carral). 10.- Establécese un período de dez (10) días desde a decisión do xurado para presentar alegacións á citada decisión. As reclamacións, que se tramitarán ante o Rexistro municipal de Carral, serán valoradas e contestadas polo xurado.11.- O Concello de Carral reservarase o dereito de publicar a obra gañadora e os dereitos de autor da primeira edición. A editorial Espiral Maior será a responsable da edición e distribución comercial do libro gañador.12.- As obras e plicas presentadas non se devolverán e destruiranse unha vez finalizado o prazo de alegacións.13.- Correspóndelle ao xurado a interpretación das presentes bases.14.- A participación nesta convocatoria supón a total aceptación destas bases.15.- Toda a información relativa ao concurso publicarase na web municipal www.carral.es.” Contra o contido destes acordos da Xunta de Goberno Local, adoptados por delegación da Alcaldía, e que poñen fin á vía administrativa (art.114.1. c) da Lei 39/2015, do 1 de outubro, do procedemento administrativo común das Administracións Públicas), as persoas interesadas poderán interpoñer os seguintes recursos: RECURSO POTESTATIVO DE REPOSICIÓN, perante o Señor Alcalde (art.115 c) ROF), no prazo dun mes a partires do día seguinte a aquel no que se realice esta publicación (arts.112 e 125 da Lei 39/2015, do 1 de outubro, do procedemento administrativo común das Administracións Públicas). RECURSO CONTENCIOSO-ADMINISTRATIVO, perante o órgano da Xurisdicción Contencioso-Administrativo que indica a Lei 29/1988, de 13 de xullo e no prazo establecido nela. CALQUERA OUTRO que os interesados estimen oportuno. Carral, 28 de marzo de 2022 O alcalde Francisco Javier Gestal Pose